**GHIDUL SOLICITANȚILOR**

**pentru finanțarea nerambursabilă din bugetul propriu al Comunei Sărățeni,**

**structurilor sportive de drept privat, fără scop patrimonial, respectiv cluburi sportive de drept privat și/sau asociații numit generic SPORT, conform Legii, în anul 2025**

**Capitolul 1 – Prevederi generale**

1.1Comuna Sărățeni acordă finanțări nerambursabile structurilor sportive de drept privat, fără scop patrimonial, respectiv cluburi sportive de drept privat și/sau asociații recunoscute conform legii, în temeiul prevederilor:

- Legii nr. 350/2005 privind regimul finanțărilor nerambursabile din fondurile publice alocate pentru activități nonprofit de interes general, cu modificările și completările ulterioare,

- Legii educaţiei fizice şi sportului nr. 60/2000 cu modificările și completările ulterioare,

- Ordinului Ministerului Tineretului și Sportului nr. 644/2018 privind finanţarea din fonduri publice a proiectelor şi programelor sportive.

- Hotărârii Consiliului Local nr. 24/29.04.2025 privind aprobarea Bugetului local al Comunei Sărățeni pe anul 2025

1.2. Finanțarea se acordă pentru acoperirea parțială a unui program ori proiect în baza unui contract încheiat între părți.

1.3. Pentru același domeniu, un beneficiar nu poate contracta mai mult de două finanțări nerambursabile în decursul unui an fiscal.

1.4. În cazul în care un beneficiar contractează, în cursul aceluiași an calendaristic, mai mult de o finanțare nerambursabilă de la autoritatea finanțatoare, nivelul finanțării nu poate depăși o treime din totalul fondurilor publice alocate programelor aprobate anual în buget.

1.5. Finanțările nerambursabile nu se acordă pentru activități generatoare de profit și nici pentru activități din domeniile reglementate de Legea nr.182/2002 privind protecția informațiilor clasificate, cu modificările și completările ulterioare.

**Capitolul 2 – Suma disponibilă pentru finanțare nerambursabilă**

2.1. Suma totală disponibilă pentru sprijinul financiar al structurilor sportive de drept privat, fără scop patrimonial, respectiv cluburi sportive de drept privat și/sau asociații din județul Mureș este de 10.000 lei.

**Capitolul 3 – Categorii de beneficiari**

3.1. Beneficiarii finanțării nerambursabile sunt structurile sportive de drept privat, fără scop patrimonial, respectiv cluburi sportive de drept privat și/sau asociații conform legii, care desfășoară activitatea pentru care solicită finanțarea pe teritoriul comunei Sărățeni.

**Capitolul 4 – Categorii de proiecte pentru care se acordă finanțare nerambursabilă**

4.1. Activitățile pentru care se acordă finanțare nerambursabilă sunt:

- Proiectele și programele sportive de utilitate publică

 a) Valorificarea aptitudinilor individuale intr-un sistem organizat de selecție, pregătire și competiție care să asigure autodepășirea continuă, realizarea de recorduri naționale și intrenaționale, precum și obținerea victoriei;

 b) Menținerea unei bunei stări de sănătate și consolidarea și consolidarea socializării cetățenilor prin crearea unui cadru social și organizatoric favorizant;

 c) Dezvoltarea infrastructurii sportive prin construirea de noi baze sportive, modernizara și întreținerea acestora, respectarea condițiilor de acces și securitate în conformitate cu legislația și regulamentele în vigoare;

 d) Premierera și recompensarea unor rezultate sportive, încurajarea practicării sportului de performanță.

**Capitolul 5 – Criterii de eligibilitate**

5.1. Pentru a putea participa la selecție, solicitantul trebuie să îndeplinească următoarele cerințe minime:

 **a)** să fie o structură sportivă recunoscută în condiţiile legii sau o instituţie/organizaţie îndreptăţită să solicite finanţarea, în condiţiile legii;

**b)** să facă, dacă este cazul, dovada afilierii la federaţia sportivă naţională de specialitate şi/sau la asociaţia pe ramură de sport judeţeană/a municipiului Bucureşti, după caz;

**c)** să facă dovada depunerii situaţiei financiare la data de 31 decembrie a anului precedent la organul fiscal competent;

**d)** să nu aibă obligaţii de plată exigibile din anul anterior la instituţia publică căreia îi solicită atribuirea unui contract de finanţare;

**e)** să nu aibă obligaţii de plată exigibile privind impozitele şi taxele către stat, precum şi contribuţiile către asigurările sociale de stat;

**f)** să nu se afle în litigiu cu instituţia publică căreia îi solicită atribuirea unui contract de finanţare;

**g)** să nu furnizeze informaţii false în documentele care însoţesc cererea de finanţare;

**h)** să nu se afle în situaţia de nerespectare a dispoziţiilor statutare, a actelor constitutive, a regulamentelor proprii, precum şi a legii;|[**i)** să participe cu o contribuţie financiară de minimum 10% din valoarea totală a finanţării; (text original în vigoare până la 6 februarie 2019) ]|

 **i)** să participe cu o contribuţie financiară de minimum 10% din valoarea totală a finanţării, în cazul proiectelor sportive prevăzute la art. 2 alin. (1) din ordin;

**i1)** cazurile în care structurile sportive prevăzute la art. 2 alin. (2) contribuie la contractul de finanţare a programului sportiv, cuantumul contribuţiei, respectiv felul şi modul de asigurare a acesteia, se aprobă prin hotărâre a organului deliberativ;

**j)** să nu facă obiectul unei proceduri de dizolvare sau de lichidare ori să nu se afle deja în stare de dizolvare sau de lichidare în conformitate cu prevederile legale în vigoare;

**k)** să depună cererea de finanţare completă în termenul stabilit de autoritatea finanţatoare.

l ) să nu aibă datorii la bugetul de stat sau la bugetul local;

m) în cazul în care a beneficiat de contract/contracte de finanţare nerambursabilă încheiat cu Comuna Sărățeni, acesta și-a îndeplinit obligaţiile asumate.

**Capitolul 6 – Categorii de cheltuieli eligibile**

6.1. Sunt eligibile cheltuielile

6.1.1. cheltuieli de transport;

6.1.2. cheltuieli de cazare;

6.1.3. cheltuieli de masă;

6.1.4. cheltuieli privind alimentaţia de efort;

6.1.5. cheltuieli privind plata arbitrilor, medicilor şi a altor persoane;

6.1.6. cheltuieli privind asigurarea persoanelor, materialelor, a echipamentului sportiv şi a altor bunuri;|[**7.** cheltuieli pentru achiziţionarea de materiale şi echipament sportiv; (text original în vigoare până la 10 februarie 2022) ]|

6.1.

7. cheltuieli pentru achiziţionarea de materiale, echipament sportiv, precum şi mijloace de transport pentru activităţi sportive;

 6.1.8. cheltuieli medicale şi pentru controlul doping;

 6.1.9. cheltuieli cu premiile, indemnizaţiile, veniturile contractuale (CAS) ale participanţilor la activitatea sportivă, primele şi indemnizaţiile sportive, alte drepturi;

 6.1.10. alte categorii de cheltuieli (taxe de legitimare şi transfer, prestări servicii de impresariat şi reprezentare sportivă, altele).

6.2. (1) Finanțările nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale beneficiarilor.

 (2) Finanțările nerambursabile nu pot fi utilizate pentru activități generatoare de profit.

**Capitolul 7 – Reguli referitoare la elaborarea și prezentarea cererii de finanțare**

7.1. Documentația de solicitare a finanțării nerambursabile va cuprinde următoarele:

a) formularul de solicitare a finanţării conform Anexei nr. 1 al Regulamentului, cu documentele anexă;

b) bugetul de venituri şi cheltuieli al proiectului, precum şi sursele de finanţare,Anexa nr. 2 al Regulamentului;

c)buget narativ - buget prin care vor fi detaliate cheltuielile pe activităţi şi categorii de cheltuieli (în conformitate cu liniile bugetare), Anexa nr. 3 al Regulamentului; bugetul narativ va fi însoțit de devizul de lucrări în cazul construcțiilor și reparațiilor;

d) documente care să dovedească înfiinţarea şi funcţionarea legală a entităţii solicitante; actele doveditoare ale sediului/punctului de lucru a organizaţiei solicitante şi actele adiţionale – Anexa nr. 4 al Regulamentului;

f)extras de cont emis de către o instituţie bancară la data depunerii proiectului, prin care să se confirme deţinerea sumei destinată cofinanţării – Anexa nr. 5 al Regulamentului;

g)copia autorizației de construire și ale avizelor de specialitate din partea autorităților competente (dacă este cazul), Anexa nr. 6 al Regulamentului;

j) bilanţul contabil pe ultimul an financiar – Anexa nr. 7 al Regulamentului

k)certificate de atestare fiscală emise de Compartimentul de Taxe şi Impozite Locale şi ANAF – Anexa nr. 8 al Regulamentului.

l) opis al documentelor depuse la dosarul proiectului. Opisul va fi prima pagină a dosarului.

**Notă:** Toate documentele din dosarul proiectului vor fi numerotate, copiile vor purta menţiunea conform cu originalul, vor fi ştampilate cu ştampila organizaţiei şi vor purta semnătura reprezentantului legal sau a managerului de proiect. Se va întocmi un opis al documentelor iar pe ultima pagină a dosarului se va menţiona numărul de pagini folosindu-se următoarea formulare „Acest dosar conţine ….pagini”, semnătura şi ștampila solicitantului de finanţare nerambursabilă de la bugetul local.

7.2. (1) Fiecare documentație de solicitare a finanțării se va depune până la termenul limită prevăzut în anunțul de participare, într-un exemplar, pe suport de hârtie, la sediul Comunei Sărățeni, nr. 75/B, Sărățeni, județul Mureș, Registratura instituției. Documentele se depun într-un plic sigilat, cu adresă de înaintare.

(2) Nu se admit două sau mai multe documentații de solicitare a finanțării nerambursabile în același plic, sub sancțiunea neluării în considerare a acestora.

(3) Cererile de finanțare trimise prin alte mijloace (fax, e-mail), depuse la alte adrese sau în afara termenului nu vor fi luate în considerare.

7.3. Propunerea de proiect are caracter ferm și obligatoriu din punct de vedere al conținutului și trebuie să fie semnată, pe propria răspundere, de către solicitant sau de către o persoană împuternicită legal de acesta.

7.4. Bugetul proiectului va fi prezentat exclusiv în lei și va rămâne ferm pe toată durata de îndeplinire a contractului de finanțare nerambursabilă după încheierea acestuia.

7.5.(1) Potențialii beneficiari pot solicita clarificări în scris. Solicitarea de clarificare se depune, sub sancțiunea neluării în considerare, personal sau prin poștă, e-mail sau fax, la adresa Comunei Sărățeni.

 (2) Răspunsurile la aceste solicitări se vor da în scris cel târziu cu 4 zile înainte de data limită pentru depunerea cererilor de finanțare și vor fi afișate/publicate pe pagina de internet a Comunei Sărățeni, la secțiunea aferentă domeniului respectiv.